am 9i am abig hämer eus dän wieder troffe und sind nach kalapana gfahre für lava hunting. vo wiitem hämer scho dä roti rauch gseh vo dä lava wo is meer gflosse isch. bim park acho händs eus natürli nüm inelah wils kurz vor dä 10i gsi isch und dä park am 10i zue gaht.also simer no zumene schwarze sandstrand gfahre zum ziit umebringe bis dä wächter gange isch. sind dän bis zum strand  hindere glofe und vo dete us hät mer en guete blick uf lava gah wo is meer gflosse isch. am halbi 11i simer nomal zum park zrug und händ glück gah das dä wächter gange isch und au keis tor umegsi isch:) dän hät jede sini taschelampe packt und es isch los gange. zerst simer no uf normalem teer glofe und überall häts verbotstafle gah das mer nüm wiiter därf. uf eimal häts vor üs alti lava gah wo über strass glofe gsi isch.hät mega cool usgseh. det isch dän s'abentür richtig los gange. mir sind über d'lava  klätteret id richtig vom rote rauch. a vielne stelle häsch hitzt vo dä lava une dra wo no aktiv isch gmerkt.isch dän würkli öpe 40 grad oder so gsi het am liebste mini hose wieder abzoge;) dä schwefelgruch häsch natürli au immer um dich ume gah. aber s'beste han i gfunde wän i e spalte abeglueget häsch, häsch lava gseh es hät richtig rot und organge ufeglüchtet. mega idrücklich gsi und natürli au beängstigend wil du genau gwüsst häsch was under dir isch und das wäns ibricht nüm viel mache chasch:S die meiste  händ sich also nüm so wohl gfühl wos lava gseh händ und sind dän stah blibe und händ wieder zrug welle.aber das isch nöd guet gange wil mer dä wäg sälber nöd gfunde hetet. sind rächt lang uf däre lava hi und her glofe wils en wäg bis zum rauch füre gsuecht händ,aber mir händ dän keine gfunde wils immer vo gstrüp versperrt gsi isch. drum hämer eus entschiede zum umkehre, aber euse guide hät dä wäg nüm gwüsst wil mer mega im zickzack glofe sind:S und wie ich dän au no mitbecho han hämer unterwägs sogar no paar  lüüt verlore. die hämer aber zum glück wieder gfunde wo mer dä retour wäg gsuecht händ. mir isch dän gar nüm wohl gsi wo mer uf däre lava lost gsi sind:S es hät alles glich usgseh und du häsch kein ahaltspunkt gah wo dä richtig wäg gsi isch. irgendwän hämers aber dän doch no zum auto zrug gschaft:)sind dän glaubs all froh gsi wo mer wieder uf sicherem bode gstande sind;)